OpenLLM-France/wikimedia huggingface dataset:
# Jesús María Segura

Jesús María Segura Zubieta (Zirauki, 1958ko apirilaren 20a - ), euskal txirrindulari profesional ohia da, 1980 eta 1981 artean profesionala izan zena. Bere ibilbidean, Cafes La Brasileña-Manik taldean izan zen eta Bidasoako Itzulia irabazi zuen. Profesionaletan ez zuen garaipenik lortu.

## Palmaresa

1978
* Balentziaga Memoriala
* 3. Gorlako Igoeran
1979
* Gorlako Igoera
1982
* Bidasoko Itzulia
* Altsasuko Saria
* 3. Guatemalako Itzulian eta etapa 1
* 8. Nafarroako Itzulian eta etapa 1

## Emaitzak lasterketa nagusietan

| Lasterketa | 1980 | 1981 |
| Italiako Giroa | - | - |
| Frantziako Tourra | - | - |
| Espainiako Vuelta | - | - |
| Txirrindularitzako Munduko Txapelketak | - | - |
-: Ez zuen parte hartu Err.: Erretiratu zen

## Taldeak

* Reynolds (1980-1981)

## Erreferentziak

* ↑ www.urtekaria.com

## Kanpo estekak

* Datuak: Q9011647
# Karlos Amezketa

Karlos Amezketa, halaber Karlos Ameskita edota Karlos Amezola izenez idatzia, XVI. mendeko euskal herritar ofizial bat izan zen.
1588an Anglo-espainiar Gerran parte hartu zuen, Espainiako Itsas Armadako hiru konpainia eta lau galeoiren kapitaina izanik (Capitana, Patrona, Peregrina eta Bazana). 1595eko uztailaren 26ean Bretainiako Penmarc'h udalerrian lehorreratu zen, eta abuztuaren 2an Kornuallesko Mount's Bay badian.
Kornuallesko Mousehole udalerria eta haren portua erasotu eta kiskali ondoren, Amezketa eta bere gizonak beren galeoietan berriz ere itsasoratu, eta bi milia ekialderantz kostaldean egin ondoren, Penzance eta Newlyn udalerriak konkistatu eta erre zituzten. Ondoren meza egin eta behin Ingalaterra garaitu ostean bertan eliza bat eraikitzeko zina egin zuten.
Ondoren, berriz ere itsasoratu eta Francis Drake eta John Hawkins ingeles itsasgizonen ontzi eskuadrei atzetik jarraitzeko gai ere izan ziren.
# Karlos, Orleansko dukea

Karlos Orleanskoa (Paris, 1394ko azaroaren 24a - Amboise, 1465eko urtarrilaren 5a) Orleansko dukea izan zen 1407tik hil zen arte. Valoisko dukea, Beaumont-sur-Oiseko kondea, Bloisko kondea eta Coucyko jauna ere izan zen.
Luis I.a, Orleansko dukea eta Valentina Viscontiren semea izan zen. Luis 1407an hil zuten eta Karlos hamahiru urterekin sartu zen dukerrian. Ingelesek preso hartu zuten 1415ean Agincourteko guduan. Gatibualdiko 24 urteetan 500 olerki baino gehiago idatzi zituen, ingelesez eta frantsesez.
1440an askatu eta Frantziara itzuli zen. Hiru aldiz ezkondu zen, Elisabet Valoiskoarekin, Bonne Armagnakoarekin eta Maria Cleveskoarekin. Luis XII.a Frantziakoa erregearen aita izan zen.
* Datuak: Q310146
* Multimedia: Charles I de Valois, Duke of Orléans / Q310146
# Karlos Aizpurua

Karlos Aizpurua (Oiartzun, Gipuzkoa, 1971ko uztailaren 20a) euskal bertsolaria da. Oiartzunen sortua, Saran bizi da. Ekonomiako eta euskal filologiako ikasketak egin zituen. 1998tik Ipar Euskal Herrian bertsolaritza irakasle dabil.
2008ko Iparraldeko Bertsolari Txapelketan finalista izan zen.

## Sariak

* 1998: Amazkar saria
* 2004: Oiartzungo Txapelketa
* 2006: Oiartzungo Txapelketa
* 2008: Oiartzungo Txapelketa

## Kanpo estekak

* Karlos Aizpurua
* Datuak: Q12261304
# Karlos Alastruey

Karlos Alastruey Merino (Bilbo, 1963ko abuztuaren 26a) zinema zuzendaria eta gidoigilea da. Euskal Herriko Unibertsitatean fisika ikasi ondoren, Nafarroako Unibertsitate Publikoan irakaslea da.

## Lanak

* Lodo (2009)
* La mirada negra (2010)
* Anamorphosis (2011)
* El ángel entre la niebla (2012)
* La extensión del cielo (2012)
* Nexos (2013)
* El espíritu de la escalera (2014)

## Erreferentziak

* ↑ «Mi relación con el cine es irracional» Diario de Navarra 2010-06-02.
* Datuak: Q6458275
# Karloman Bavariakoa

Karloman Bavariakoa (alemanez: Karlmann; ?, c. 830 – ?, 880ko martxoaren 22a) Ekialdeko Frantziako erregea izan zen 876-880 bitartean. Luis II.a Germaniarraren semea zen eta lurraldeak jaso zituen harengandik 865ean. 875ean Italiako Erresuma aldarrikatu arren, ez zuen konkistatu 877ra arte. Arnulfo Karintiakoa izan zuen semea.
* Datuak: Q157084
* Multimedia: Carloman of Bavaria / Q157084
# Karloman I.a

    Artikulu hau frankoen erregeari buruzkoa da; beste esanahietarako, ikus «Karloman».
Karloman I.a (751ko ekainaren 28a - Samoussy, Aisne departamenduan, 771ko abenduaren 4a) frankoen erregea izan zen 768tik 771 arte. Pepin Laburraren eta Bertrada de Laonen bigarren semea zen, eta Karlomagnoren anaia.
Aita hil ondoren, 768ko urrian Karlomagno frankoen errege Noyonen kontsakratzen zuten bitartean, Karlomanek egun berean jaso zuen gantzudura Soissonsen; Soissonseko Erresumako hiriburu bihurtu zen.
Gerberga-rekin ezkondu zen, eta hiru seme-alaba izan zituzten.
Karloman eta Karlomagno ez ziren ongi konpontzen, ez zuten elkar ulertzen. Bertrada ama saiatu zen bi anaien arteko desadostasunak baretzen. 770an adiskidetu ziren bi anaiak.
Karlomanek, azken ordua gertu zuela ikustean, bere eremuetako asko Reimsko Saint-Rémi elizari utzi zizkion.
Karloman 771ko abenduan hil zen, Samoussyko jauregian. Ordutik aurrera Karlomagno izango zen frankoen jaun bakarra.
* Datuak: Q191003
* Multimedia: Carloman I / Q191003
# Karlos Aranzegi

Karlos Aranzegi tolosar bateria-jotzailea da. Donostiako Kontserbategian bateria eta perkusioa ikasi zuen. 2017ra arte, Bide Ertzean taldean aritu zen. Talde askorekin aritutakoa da eta lankidetza ugari izan ditu beste musikariekin, hala nola, Gari, Elkano Browning Cream, Joserra Senperena, Petti, Iván Ferreiro, Alex Ubago, Duncan Dhu, Amaia Montero, Rafa Berrio edo Quique Gonzalez, besteak beste.
Azken urteetan lanean ari da zenbait talde eta musikariekin: Rulo y la Contrabanda, Mikel Erentxun, Elena Setien eta Don Inorrez.

## Erreferentziak

* ↑ (Gaztelaniaz) «Karlos Arancegui "Charli"» Suprovox 2018-11-30 (Noiz kontsultatua: 2020-09-09).

## Kanpo estekak

* Datuak: Q99028669
* Multimedia: Karlos Aranzegi / Q99028669
# Kelberg

Kelberg Alemaniako udalerria da. Renania-Palatinatua estatuan kokatuta dago, [[Vulkaneifel (barrutia)|Vulkaneifel]] barrutian. 2014an 1.981 biztanle zituen 24,62 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q552009
* Multimedia: Kelberg / Q552009
# Keke Rosberg

Keijo Erik "Keke" Rosberg (1948ko abenduaren 6a -) auto gidari ohia da. 1980. hamarkada hasieran 1 Formulan ibili zen eta 1982an Munduko txapelketa irabazi zuen. Stockholmen (Suedia) jaioa izan arren, nazionalitate finlandiarra dauka. Horrek, bere abiadurarekin batuta, bere ezizena sortzeko balio izan zuen: "finlandiar hegalaria". Nico Rosberg gidariaren aita da.

## Emaitzak 1 Formulan

(Lodiz dauden lasterketan pole posizioa adierazi nahi dute)
| Urtea | Taldea | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | Postua | Puntuak |
| 1978 | Theodore-Ford | ARG | BRA | RSA Ret | USW DNQ | MON DNQ | BEL DNQ | ESP DNQ | GER 10 | AUT Ret | HOL Ret | ITA DNQ | | | | | | 29. | 0 |
| 1978 | ATS-Ford | SUE 15 | FRA 16 | GBR Ret | USA Ret | CAN Ret | | | | | | | | | | | | 29. | 0 |
| 1979 | Wolf-Ford | ARG | BRA | RSA | USW | ESP | BEL | MON | FRA 9 | GBR Ret | GER Ret | AUT Ret | HOL Ret | ITA Ret | CAN DNQ | USA Ret | | 29. | 0 |
| 1980 | Fittipaldi-Ford | ARG 3 | BRA 9 | RSA Ret | USW Ret | BEL 7 | MON DNQ | FRA Ret | GBR DNQ | GER Ret | AUT 16 | HOL DNQ | ITA 5 | CAN 9 | USA 10 | | | 10. | 6 |
| 1981 | Fittipaldi-Ford | USW Ret | BRA 9 | ARG Ret | SMR Ret | BEL Ret | MON DNQ | ESP 12 | FRA Ret | GBR Ret | GER DNQ | AUT | HOL DNQ | ITA DNQ | CAN DNQ | LVG 10 | | 27. | 0 |
| 1982 | Williams-Ford | RSA 5 | BRA DSQ | USW 2 | SMR | BEL 2 | MON Ret | USA 4 | CAN Ret | HOL 3 | GBR Ret | FRA 5 | GER 3 | AUT 2 | SUI 1 | ITA 8 | LVG 5 | 1. | 44 |
| 1983 | Williams-Honda | BRA Ret | USW Ret | FRA 5 | SMR 4 | MON 1 | BEL 5 | USA 2 | CAN 4 | GBR 11 | GER 10 | AUT 8 | HOL Ret | ITA 11 | EUR Ret | RSA 5 | | 5. | 27 |
| 1984 | Williams-Honda | BRA 2 | RSA Ret | BEL 4 | SMR Ret | FRA 6 | MON 4 | CAN Ret | USA Ret | USA 1 | GBR Ret | GER Ret | AUT Ret | HOL 8 | ITA Ret | EUR Ret | POR Ret | 8. | 20,5 |
| 1985 | Williams-Honda | BRA Ret | POR Ret | SMR Ret | MON 8 | CAN 4 | USA 1 | FRA 2 | GBR Ret | GER 12 | AUT Ret | HOL Ret | ITA Ret | BEL 4 | EUR 3 | SDA 2 | AUS 1 | 3. | 40 |
| 1986 | McLaren-TAG | BRA Ret | ESP 4 | SMR 5 | MON 2 | BEL Ret | CAN 4 | USA Ret | FRA 4 | GBR Ret | GER 5 | HUN Ret | AUT 9 | ITA 4 | POR Ret | MEX Ret | AUS Ret | 6. | 22 |

## Erreferentziak

* ↑ Where does ”Flying Finn” come from? MTV
* Datuak: Q171381
* Multimedia: Keke Rosberg / Q171381
# Kelantan ibaia

Kelantan ibaia (Sungai Kelantan, malaysiar hizkuntza estandarrean, edo Sunga Kelate, kelantango hizkuntzan) da Kelantan estatuko ibai nagusia, Malaysian. 11.900 km2 inguruko arroa du Malaysiako ipar-ekialdean, Taman Negara parke nazionalaren zati bat barne, eta iparralderantz doa Hego Txinako itsasorantz. Zona horretako prezipitazioak 0 milimetrotik (martxoa-maiatzako urtaro lerroa) 1.750 mm-ra (azaroa-urtarrila urtaro hezea) aldatzen dira. Inguruko batez besteko isurketa 500 m³/s-koa da.

## Erreferentziak

* ↑ «Kelantan River» Catalogue of Rivers for Southeast Asia and the Pacific (Volume 4) March 2002.
* ↑ Environmental Software and Services GmbH AUSTRIA. (1995–2006). «WaterWare: The Kelantan River Malaysian case study» Waterware Water Resources Information Management System.

## Kanpo estekak

* Datuak: Q1636096
* Multimedia: Kelantan River / Q1636096
# Kelantango sultan

Kelantango sultana (سلطان كلنتن) Malaysiako Kelantan estatuburu konstituzionala da. Estatuaren botere betearazlea du, Estatuaren monarka izanik. Gaur egungo sultana, Muhammad V.a Kelantango 29. sultana da. Estatuko Islamaren burua da, eta herriko titulu, ohore eta duintasun guztien iturria. Yang di-Perean Agong edo Malaysiako monarka eta estatuburua izan zen, 2016ko abenduaren 13tik 2019ko urtarrilaren 6an uko egin zion arte, 2016ko urriaren 14an Gobernarien 243. Konferentzian (berezia) hautatu ondoren.

## Historia

Kelantan estatu boteretsua izan zen historikoki, eta lotura komertzialak izan zituen Txinako, Indiako eta Siameko lehen zibilizazioekin. XIII. eta XIV. mendeetan Majapahit eta Srivijayako inperioen menpekoa izan ondoren, XV. mendean Siamen eta gero Malakako sultanerriaren boterearen pean erori zen. 1511n Malaka portugaldarrek konkistatu ondoren, Kelantan zenbait feudotan disolbatu zen. Siamdarrek konkistatu zituzten berriro, eta ondoko Pattani ere menderatu zuten.
1760an, Kubang Labuko rajak, Long Muhammad edo Long Pandak bezala izendatzen dena, lurralde desberdinak biltzea lortu zuen, gobernari bakar baten pean. Lau urte geroago, Long Yunus pattani jatorriko jaun aristokratikoak bota egin zuen, tronua hartu eta Kelantango Raja aldarrikatu zuen bere burua. 1795ean Raja Yunus hil ondoren, estatuaren kontrola Terengganura pasatu zen. 1800ean, Long Muhammad, Yunus-en semea, Muhammad I sultan izendatu zuten. Azkenik, siamdarrek aparteko estatu bateko agintari gisa onartu zuten, 1812an.
2010eko irailean,Ismail Petra Kelantangoa Estatuko Ondorengotza Kontseiluak kendu zuen, bere seme zaharrenaren mesedetan, Tengku Muhammad Faris, buruko isuri bat izan zuelako.

## Erreferentziak

* ↑ Nst

## Kanpo estekak

* Datuak: Q3496104
* Multimedia: Monarchs of Kelantan / Q3496104
# Kektxiera

Kektxiera (Q'eqchi) hizkuntza Guatemala iparraldean hitz egiten den hizkuntza da. 715.000 hiztun dauzka. Migrazioen eta jaiotza altuen eraginez, lurraldea eta hiztunak irabazten ari den Guatemalako hizkuntza bakarra da eta elebakartasun eta bizitasun maila altuena daukana ere bai, lau hizkuntza handienen artean behintzat. Azken errolda egin zenean Guatemalako bigarren jatorrizko hizkuntza handiena zen, baina litekeena da orain lehenengoa izatea. Hizkuntza handien artean banaketa dialektal txikiena daukana omen da, eta ohituraz prestigiozko aldaera argi bat daukan bakarra.

## Erreferentziak

* ↑ Berria. Estilo Liburua. .

## Kanpo estekak

* Datuak: Q35536
# Kelato

Kelato esaten zaie ioi metaliko baten inguruan eratutako konplexu oso egonkorrei. Konplexuaren ioi metalikoa ez-metalen atomoekin lotzen da, adibidez, nitrogeno, karbono edo oxigenoarekin, lotura kobalente koordinatuak dituen eraztun heterozikliko bat lortzeko.
Ez-metalen atomoei estekatzaile deritze, eta metalarekin lotura bat eta sei lotura bitarte sor ditzake.
Kelatoaren egiturak egonkortasun handia ematen dio konplexuari eta zenbat eta eraztun gehiago eratu egonkortasuna gero eta handiagoa izaten da. Horrez gain, ioi metalikoa nolabait babesturik geratzen da estekatzailearekiko lotura-sarearen barnean, beste eratako konplexuen formazioa galaraziz.

## Kelazioa

Kelatoak eratzeko prozesuari kelazio esaten zaio. Kelazioa prozesu oso egokia da metalak ingurune batetik erauzteko. Edatuko ura tratatzeko erabiltzen dira, metal astunak erauzteko. Halaber, metalak hartzeagatik pozoitutakoak tratatzeko usatzen da, etsenplurako merkurioz, kadmioz edo artsenikoz pozoitutakoak.

## Erreferentziak

* ↑ «ZT Hiztegi Berria» zthiztegia.elhuyar.eus (Noiz kontsultatua: 2024-03-25).
* ↑ Basterretxea, Francisco; Zabala, Gorka; Mijangos, Fernando; Izurieta, Itziar; Etxebarria, Nestor & Martinez de Marigorta, Edorta. (1996). Kimika orokorra. Udako Euskal Unibertsitatea, 405-406 or. ISBN 84-86967-71-6..

## Kanpo estekak

* Datuak: Q319827
# Kelbra

Kelbra Alemaniako hiri-udalerri bat da, Saxonia-Anhalt estatuan. Azken zentsuaren arabera 3.220 biztanle zituen, 40,55 kilometro koadroko azaleran.

## Kanpo estekak

* Datuak: Q539059
* Multimedia: Kelbra (Kyffhäuser) / Q539059
# Kelburn gaztelua

Kelburn gaztelua (ingelesez: Kelburn Castle) Eskoziako Fairlie herrian dagoen gaztelua da, Iparraldeko Ayrshire eskualdean. A mailako eraikina izendaturik dago.

## Historia

Kelburneko lurraldeen jabea Boyle familia izan da XII mendetik aurrera. XIV mendean dorretxea altxatu zuten, zurrenik aurretik bazen beste egitura baten gainean. XVII mendean loategiak gehitu zitzaizkion. David Boyle (1666–1733) Eskoziako Parlamentuko kidea zen eta 1703an Glasgowko konde izendatu zuten. 1722 artean ipar-mendebaldeko hegala eraiki zuen eta George Boyle, Glasgowko VI. kondeak ipar-ekialdekoa 1880 urtean.
1977an publikoari ireki zizkion ateak. 2007an zementozko aurpegia berriztu beharra zegoela esan zuten adituek. Jabeek brasildar grafitizale bat kontratatu zuten grafiti erraldoia egin zezan, eta horreal harria babestu berrriztatze lanak egiten hasi bitartean.

## Kanpo estekak

* Webgune ofiziala
* Datuak: Q6385519
* Multimedia: Kelburn Castle / Q6385519
# Journal of Egyptian Archaeology

Journal of Egyptian Archaeology (JEA; euskaraz: «Egiptoar Arkeologia Aldizkaria») Egypt Exploration Society-k (Egiptoko Esplorazio Elkartea) sei hilean behin argitaratzen duen nazioarteko eta prestigio handiko aldizkari akademikoa da.
Antzinako Egiptori buruzko ikerketa zabaltzen du, artikulu akademikoak, landa-lanaren txostenak eta egiptologiari buruzko liburuen aipamenak argitaratuz. Artikuluak nagusiki ingelesez argitaratzen dira, nahiz eta alemanez edo frantsesez ekarpenak onartzen diren egokia denean.
JEA 1914an ezarri zuen Egiptoko Esplorazio Funtsak. Editoreen artean egiptologo nabarmenak izan dira, horien artean Alan Gardiner, T. Eric Peet eta Battiscombe Gunn. Gaur egungo editore nagusia (2021) Londresko University Collegeko Claudia Näser da.

## Erreferentziak

* ↑ https://www.jstor.org/journal/jegyparch
* ↑ https://web.archive.org/web/20201130133849/https://www.ees.ac.uk/journal-of-egyptian-archaeology
* ↑ https://web.archive.org/web/20210120223718/https://www.ees.ac.uk/writing-for-the-jea
* ↑ https://web.archive.org/web/20200819222543/https://journals.sagepub.com/editorial-board/EGA

## Kanpo estekak

* Datuak: Q301654
# Journans

Journans Ain departamenduko udalerria da, Frantziako Auvernia-Rodano-Alpeak eskualdean.

## Ikus, gainera

* Ain departamenduko udalerrien zerrenda

## Kanpo estekak

* Datuak: Q244524
* Multimedia: Journans / Q244524
# Journey to the Center of the Earth (1959ko filma)

Journey to the Center of the Earth (euskaraz Bidaia Lurraren Bihotzeraino), 1959ko Henry Levin estatubatuarrak zuzendutako zientzia-fikziozko abentura film bat da. Jules Verne frantziar idazlearen 1864ko izenburu berdineko eleberrian oinarritua dago. James Mason, Pat Boone eta Arlene Dahl aktoreek antzeztu zuten.
Oscar Sarietarako hiru izendapen jaso zituen: Zuzendaritza artistiko onenaren Oscar Saria (Lyle R. Wheeler, Franz Bachelin, Herman A. Blumenthal, Walter M. Scott, Joseph Kish), Efektu berezi onenen Oscar Saria eta Soinu onenaren Oscar Saria (Carlton W. Faulkner).

## Argumentua

Oharra: Atal honek istorio osoa edo amaiera argitzen du.
1880, Edinburgo, Eskozia, Sir Oliver Lindenbrook (James Mason) geologo eta irakasleak bere ikasgelan Alec McEwan (Pat Boone) ikaslearen eskutik arroka bolkaniko bat jasoko du, honen barnean duela 300 urte bizitako Arne Saknussemm zientzialariak Lurraren bihotzera joateko adierazpenak daude. Orduan, Lindenbrookek zientzia esplorazio bidai bati ekitea erabakiko du, Aleci berarekin batera joateko eskatuz. Bidaian, Hans Bejelke (Peter Ronson) islandiarra gidari izango dute, eta Göteborg (Ivan Triesault) irakaslearen alaguna den Carla (Arlene Dahl) elkartuko zaie. Lau bidaiariek Lurraren bihotzera iristeko helburuz abentura harrigarri eta arriskutsuak biziko dituzte.

## Aktoreak

* James Mason: Sir Oliver Lindenbrook
* Pat Boone: Alec McEwan
* Diane Baker: Jenny Lindenbrook
* Arlene Dahl: Carla Göteborg
* Peter Ronson: Hans Bjelke
* Thayer David: Saknussemm kondea
* Bob Adler: Senargaia (kredituetan Robert Adler)
* Alan Napier: Dean
* Ivan Triesault: Göteborg irakaslea
* Alex Finlayson: Boyle irakaslea

## Kanpo loturak

* IMDBko fitxa irakurgai (Ingelesez)
# Jourdain (Parisko metroa)

Jourdain Parisko metroaren geltokia da, Paris udalerriko 19. barrutian eta 20. barrutian dagoena.

## Ikus, gainera

* Parisko metroa
* Parisko metroaren geltokiak
* 11. linea (Parisko metroa)

## Kanpo estekak

* (Frantsesez) RATPko web gunea
* (Frantsesez) Île-de-France Mobilitésko web gunea
* Datuak: Q1517347
* Multimedia: Jourdain (Paris Metro) / Q1517347
# Journey to the Center of the Earth (2008ko filma)

Journey to the Center of the Earth, Journey to the Center of the Earth 3-D edo Journey 3-D (euskaraz Bidaia Lurraren Erdigunera), 2008ko Eric Brevig estatubatuarrak zuzendutako zientzia-fikzio eta fantasiazko abentura film bat da. Jules Verne frantziar idazlearen Lurraren bihotzeraino eleberrian oinarritua dago. Brendan Fraser, Josh Hutcherson eta Anita Briem aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Islandiara egindako espedizio batean, Trevor Anderson (Brendan Fraser) bostondar bulkanologoa, Sean (Josh Hutcherson) hiloba eta Hannah Ásgeirsdóttir (Anita Briem) gidaria leize batean atera ezinik geldituko dira. Handik ihes egiteko modu bakarra Lurrean barneratzea izango da, inork inoiz ikusi gabeko munduetatik igaroz, hirukotea izaki harrigarriekin topo egingo du. Baina leku hartako jarduera bolkanikoa areagotzen hasiko denez, berandu izan baina lehen Lurrazalera itzultzeko itzulbidea topatu beharko dute.

## Aktoreak

* Brendan Fraser: Trevor "Trev" Anderson
* Josh Hutcherson: Sean Anderson
* Anita Briem: Hannah Ásgeirsdóttir
* Seth Meyers: Alan Kitzens irakaslea
* Jean-Michel Paré: Maxwell 'Max' Anderson
* Jane Wheeler: Elizabeth Anderson
* Giancarlo Caltabiano: Leonard
* Garth Gilker: Sigurbjörn Ásgeirsson

## Kanpo estekak

* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q250770
* Multimedia: Journey to the Center of the Earth (2008 film) / Q250770
# Jourdanton (Texas)

Jourdanton Texasko hiri bat da. Atascosa konderrian kokatua dago. 2010ean 3.871 biztanle zituen, 9,08 kilometro koadrotan banatuta.

## Ikus, gainera

* Atascosa konderria

## Kanpo estekak

* Datuak: Q980582
* Multimedia: Jourdanton, Texas / Q980582
# Journal Citation Reports

Journal Citation Reports (JCR) Clarivate-ek (lehenago Thomson Reuters-en jabetza intelektuala) argitaratutako urteko argitalpena da. Web of Science-rekin integratu da eta Web of Science-Core Collections webgunetik sartzen da. Natura zientzietako eta gizarte zientzietako aldizkari akademikoei buruzko informazioa ematen du, inpaktu faktoreak barne. JCR jatorriz Science Citation Index-en atal gisa argitaratu zen. Gaur egun, JCR, zerbitzu berezi gisa, Science Citation Index-etik eta Social Sciences Citation Index-etik bildutako aipuetan oinarritzen da.

## Aldizkariaren oinarrizko informazioa

Aldizkari bakoitzerako ematen den informazioa honakoa da:
* argitaletxearen oinarrizko informazio bibliografikoa, izenburuaren laburdura, hizkuntza, ISSN
* irakasgaien kategoriak (171 kategoria daude zientzietan eta 54 gizarte zientzietan)

## Aipuaren informazioa

* Aipuaren oinarrizko datuak:
** urte horretan argitaratutako artikulu kopurua eta
** zenbat aldiz aipatu zituzten aldizkariko artikuluak urtean zehar beren baitako artikuluek eta beste aldizkari batzuek.
* erakusten dituzten taula xehatuak
** zenbat aldiz aipatu zituzten aldizkariko artikuluak urtean zehar beren baitako artikuluek eta beste aldizkari batzuek.
** Urte horretan aldizkarian argitaratutako artikuluez eta beste banakako aldizkari espezifikoez egindako aipamenen kopurua, azken hamar urteetan (20 aldizkari aipatuenak barne)
** Azken 10 urteetan aldizkarian argitaratutako artikuluak urtean zehar banakako aldizkari espezifikoek zenbat aldiz aipatu dituzten (aipamen gehien jasotzen dituzten hogei aldizkariak ematen dira)
* Eta datu horietatik eratorritako hainbat neurri aldizkari jakin baterako: inpaktu-faktorea, berehalakotasun-indizea, etab.
Zientzia eta gizarte zientzietarako edizio bananduak daude; 2013ko zientzien edizioak 8.411 aldizkari ditu eta 2012ko gizarte zientzien edizioak 3.016 titulu ditu. Urte bakoitzeko zenbakia hurrengo urtean argitaratzen da, urteko aipuak argitaratu eta informazioa prozesatu ondoren.
Argitalpena online dago eskuragarri (JCR webgunean), edo CD formatuan (JCR CD-ROM formatuan); jatorrian inprimatuta argitaratu zen, mikrofitxen gainean zehaztutako taulekin.

## Kaleratze egutegia

Azken urteetan ekainaren erdialdean kaleratu ohi da. Adibidez, 2017ko Citation Reports, 2016ko datuak oinarritzat hartuta, 2017ko ekainaren 14an kaleratu zen .

## Integrazioak

2020tik aurrera, Journal Citation Reportsek sarbide irekiko datuetarako beta bertsio bat du, Unpaywall-eko datuak erabiltzen dituena.

## Erreferentziak

* ↑ Garfield. (2007). (PDF) The evolution of the Science Citation Index. 10 doi:10.2436/20.1501.01.10..
* ↑ The 2017 JCR Release is Here! - Clarivate. .

### Iturriak

* Citation Indexing. Wiley ISBN 978-0-471-02559-7..
* Subject and Information analysis. Dekker ISBN 978-0-8247-7354-0..

## Ikus, gainera

* Aldizkari zientifikoen sailkapena
* Scopus

## Kanpo estekak

* webgune ofiziala
* Trebakuntzarako baliabideak Journal Citation Reports-rako
* Datuak: Q2701229
# Journal Square (PATH)

PATH :
Journal Square (Egunkariaren plaza, euskaraz) PATH sarearen geltokia da, New Jersey estatuko Jersey City udalerrian kokatuta dagoena.
Geltokia 1912ko apirilaren 14an ireki zen.

## Eskema

| G | Beheko solairua | Sarrera/Irteera, autobus geldialdia |
| M | Mezzanina | Txarteldegiak |
| P Trenbideak | 1. trenbidea | ← P Harrison eta Newark geltokietaraino |
| Erdiko nasa, jaitsiera ezkerretik ||
| P Trenbideak | 2. trenbidea | ← P 33rd Street geltokitik datorrena |
| P Trenbideak | 3 . trenbidea | → P Grove Street eta 33rd Street geltokietaraino → |
| Erdiko nasa, jaitsiera ezkerretik ||
| P Trenbideak | 4. trenbidea | → P Grove Street eta World Trade Center geltokietaraino → |
Geltokiko eskema :

## Erreferentziak

* ↑ (Ingelesez) «Geltokia» Port Authority of New York and New Jersey.

## Ikus, gainera

* PATH sarea
* Jersey City

## Kanpo estekak

* (Ingelesez) Trans-Hudson portu Autoritateko web gune ofiziala
* Datuak: Q6294677
* Multimedia: Journal Square Transportation Center / Q6294677